**Tom Dumoulin** (s. 11. marraskuuta 1990 Maastricht) on alankomaalainen maantiepyöräilijä ja Italian ympäriajon voittaja. Hän kilpaili ammattilaisena vuosina 2012–2022. Hän aloitti ammattilaisuransa Giant-Shimano -tallissa, ja edusti samaa joukkuetta, viimeksi nimeltään Team Sunweb, vuoteen 2019. Kausilla 2020–2022 hän ajoi Team Jumbo-Vismassa. Hän oli aktiiviurallaan parhaimmillaan etappikilpailuissa ja aika-ajoissa. 

Dumoulin sai Ponferradan MM-kilpailuissa 2014 pronssia aika-ajossa. Espanjan ympäriajossa 2015 hän voitti Benitachelliin päättyneen yhdeksännen etapin sekä 17. etapin aika-ajon Burgosissa. Hän johti kokonaiskilpailua etappien 5, 9, 10 ja 17–19 jälkeen. Toiseksi viimeisellä, 20. etapilla hän putosi kokonaiskilpailussa lopulliselle sijalleen kuudenneksi.

Italian ympäriajossa 2016 Dumoulin voitti avausetappina ajetun aika-ajon 0,01 sekunnin erolla Primož Rogličiin. Hän johti kokonaiskilpailua etappien 1, 2 ja 4–7 jälkeen. Saman vuoden Ranskan ympäriajossa hän voitti Andorraan päättyneen yhdeksännen etapin ja aika-ajona ajetun 13. etapin.

Kesäolympialaisten 2016 aika-ajossa Dumoulin sai hopeaa. Hän voitti Italian ympäriajossa 2017 kymmenentenä etappina ajetun aika-ajon siirtyen samalla kokonaiskilpailun johtoon. Hän lisäsi johtoaan voitettuaan Santuario di Oropalle päättyneen 14. etapin. Hän menetti 16. etapilla johdostaan yli kaksi minuuttia jouduttuaan käymään vatsavaivojen vuoksi tien sivussa. Hän menetti kokonaisjohtonsa 19. etapin jälkeen. Ennen viimeistä etappia hän oli neljäntenä 53 sekuntia kilpailua johtaneesta Nairo Quintanasta jääneenä. Hän nousi kuitenkin kilpailun voittoon oltuaan vajaan 30 kilometrin aika-ajo-osuudella toiseksi nopein. Hän voitti kokonaiskilpailun 31 sekunnin erolla Quintanaan.

Dumoulin voitti Bergenin MM-kilpailuissa 2017 kultaa sekä joukkueaika-ajossa että henkilökohtaisessa aika-ajossa, jonka hän voitti 57 sekunnin erolla Primož Rogličiin. Italian ympäriajossa 2018 hän voitti kilpailun avanneen aika-ajoetapin Jerusalemissa. Kokonaiskilpailussa hän sijoittui toiseksi 46 sekunnin erolla Chris Froomeen. Saman vuoden Ranskan ympäriajossa hän voitti aika-ajoetapin ja sijoittui kokonaiskilpailussa toiseksi minuutin ja 51 sekuntia Geraint Thomasille hävinneenä. Innsbruckin MM-kilpailuissa 2018 hän saavutti hopeaa sekä henkilökohtaisessa että joukkueaika-ajossa.

Vuodelle 2021 siirretyissä Tokion olympialaisissa Dumoulin sai toisen olympiahopeansa sijoituttuaan aika-ajossa toiseksi.

Saavutuksia
-----------

Lähteet: Pro Cycling Stats, Cycling Archives, Cyclingbase

2010
GP du Portugal, kokonaiskilpailun ja 3. etapin (aika-ajo) voitto
Baby Giro (nuorten Italian ympäriajo), 7. etapin (aika-ajo) voitto
2011
Le Triptyque des Monts et Châteaux - Frasnes (alle 23-v. kilpailu), kokonaiskilpailun voitto
2013
Vuelta a Andalucía, mäkikirikilpailun voitto
Belgian ympäriajo, nuorten kilpailun voitto
Eneco Tour, kokonaiskilpailussa toinen
2014
Critérium International, 2. etapin (aika-ajo) voitto
Belgian ympäriajo, kokonaiskilpailussa toinen, nuorten kilpailun voitto
Sveitsin ympäriajo, kokonaiskilpailussa viides
Alankomaiden aika-ajomestaruus
Ranskan ympäriajo, 20. etapilla (aika-ajo) toinen
Eneco Tour, kokonaiskilpailussa kolmas, pistekilpailun ja 3. etapin (aika-ajo) voitto
Tour of Alberta, prologin voitto
Grand Prix Cycliste de Québec, toinen
MM-kilpailut, aika-ajossa pronssia
2015
Tour Down Under, kokonaiskilpailussa neljäs
Baskimaan ympäriajo, 6. etapin (aika-ajo) voitto
Sveitsin ympäriajo, kokonaiskilpailussa kolmas, prologin ja 8. etapin (aika-ajo) voitto
Espanjan ympäriajo, kokonaiskilpailussa kuudes, 9. etapin ja 17. etapin (aika-ajo) voitto, 2. etapilla toinen, 6. etapilla kolmas
MM-kilpailut, aika-ajossa viides, maantieajossa yhdestoista
2016
Tour de Romandie, kokonaiskilpailussa viides
Italian ympäriajo, 1. etapin (aika-ajo) voitto, 4. etapilla toinen
Alankomaiden aika-ajomestaruus
Ranskan ympäriajo, 9. etapin ja 13. etapin (aika-ajo) voitto, 18. etapilla (aika-ajo) toinen
Kesäolympialaiset, aika-ajon hopeaa
Britannian ympäriajo, kokonaiskilpailussa kolmas
MM-kilpailut, aika-ajossa 11:s
2017
Abu Dhabi Tour, kokonaiskilpailussa kolmas
Strade Bianche, viides
Tirreno–Adriatico, kokonaiskilpailussa kuudes
Italian ympäriajo, kokonaiskilpailun voitto, 10. etapin (aika-ajo) voitto, 14. etapin voitto, 21. etapilla (aika-ajo) toinen, 9. etapilla kolmas
Alankomaiden aika-ajomestaruus
Clásica de San Sebastián. neljäs
BinckBank Tour, kokonaiskilpailun voitto
MM-kilpailut, aika-ajossa kultaa, joukkueaika-ajossa kultaa
UCI World Tour, kokonaiskilpailussa kolmas
2018
Italian ympäriajo, kokonaiskilpailun toinen, 1. etapin (aika-ajo) voitto, 11. etapilla toinen, 15. etapilla ja 16. etapilla (aika-ajo) kolmas
Ranskan ympäriajo, kokonaiskilpailussa toinen, 20. etapin (aika-ajo) voitto, 11. ja 12. etapilla toinen
MM-kilpailut, aika-ajossa hopeaa, joukkueaika-ajossa hopeaa, maantieajossa neljäs
2019
UAE Tour, kokonaiskilpailussa kuudes
Tirreno–Adriatico, kokonaiskilpailussa neljäs
2020
Ranskan ympäriajo, kokonaiskilpailussa seitsemäs, 20. etapilla (aika-ajo) toinen
MM-kilpailut, aika-ajossa kymmenes, maantieajossa neljästoista
2021
Alankomaiden aika-ajomestaruus
Olympialaiset, aika-ajossa hopeaa
2022
Italian ympäriajo, 2. etapilla (aika-ajo) kolmas

Lähteet
-------

1. 1 2 3 4 5 6 7 8 9 10  Tom Dumoulin *Pro Cycling Stats*. Viitattu 1.1.2023 = (englanniksi).
2. 1 2  Tom Dumoulin *Cycling Archives*. Viitattu 24.9.2015. (englanniksi)
3. ↑  Giro d'Italia: Tom Dumoulin wins stage 1 *cyclingnews.com*.  7.5.2016. Viitattu 7.5.2016. (englanniksi)
4. ↑  Men's Individual Time Trial Rio 2016.  Arkistoitu 26.8.2016. Viitattu 10.8.2016. (englanniksi)
5. ↑  GIRO14: Kylmäpäinen Dumoulin kasvatti johtoaan ilmiömäisellä etappivoitolla *kestavyysurheilu.fi*.  20.5.2017.  Arkistoitu 25.6.2017. Viitattu 22.5.2017.
6. ↑  GIRO16: Vatsavaivoista kärsineen Tom Dumoulinin etumatka hupeni merkittävästi *kestavyysurheilu.fi*.  23.5.2017.  Arkistoitu 24.6.2017. Viitattu 28.5.2017.
7. ↑  GIRO: Dumoulin on 53 sekuntia perässä ennen viimeistä etappia: "Minun on taisteltava joka sekunnista" *kestavyysurheilu.fi*.  27.5.2017.  Arkistoitu 9.6.2017. Viitattu 28.5.2017.
8. ↑  Tom Dumoulin voitti Italian ympäriajon huikean jännitysnäytelmän jälkeen! *kestavyysurheilu.fi*.  28.5.2017.  Arkistoitu 9.6.2017. Viitattu 28.5.2017.
9. ↑  2017 » World Championships - ITT (WC) *procyclingstats.com*. Viitattu 20.9.2017. (englanniksi)
10. ↑  Giro d'Italia: Chris Froome takes a third straight Grand Tour victory *cyclingnews.com*.  27.5.2018. Viitattu 27.5.2018. (englanniksi)
11. ↑  2018 » 105th Tour de France (2.UWT) Stage 21 » Houilles › Paris Champs-Élysées (116k) *procyclingstats.com*. Viitattu 1.8.2018. (englanniksi)
12. ↑  Everything comes together for Primoz Roglic in cycling road time trial  28.7.2021. Tokyo 2020.  Arkistoitu 3.8.2021. Viitattu 3.8.2021. (englanniksi)
13. ↑  Tom Dumoulin *Cyclingbase*.  Arkistoitu 19.1.2015. Viitattu 27.1.2015. (ranskaksi)
14. ↑  WorldTour Ranking *uci.ch*. Viitattu 27.10.2017. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |